wannaphong/clean_thaiwikipedia huggingface dataset:
# โรงไฟฟ้านิวเคลียร์บูเชห์
โรงไฟฟ้านิวเคลียร์บูเชห์  เป็นโรงไฟฟ้านิวเคลียร์ในประเทศอิหร่าน ตั้งอยู่ห่างจากนครบูเชห์ (Bushehr) ไปทางตะวันออกเฉียงใต้ 17 กิโลเมตร บริเวณริมอ่าวเปอร์เซีย โรงไฟฟ้าดังกล่าวตั้งอยู่ที่รอยต่อของแผ่นธรณีภาคสามแผ่น

การก่อสร้างโรงไฟฟ้าเริ่มขึ้นใน พ.ศ. 2518 โดยบริษัทจากเยอรมนี แต่งานหยุดลงใน พ.ศ. 2522 หลังการปฏิวัติอิสลามของอิหร่าน สัญญาก่อสร้างโรงไฟฟ้าจนแล้วเสร็จมีการลงนามระหว่างอิหร่านกับกระทรวงพลังงานอะตอมของรัสเซียใน พ.ศ. 2538 โดยมีบริษัท Atomstroyexport ของรัสเซียเป็นผู้รับจ้างหลัก งานก่อสร้างล่าช้าหลายปีด้วยปัญหาทางเทคนิคและปัญหาทางการเงิน เช่นเดียวกับแรงกดดันทางการเมืองจากตะวันตก หลังการก่อสร้างเกือบหยุดชะงักใน พ.ศ. 2550 ได้มีการบรรลุความตกลงใหม่ ซึ่งอิหร่านสัญญาจะชดเชยค่าก่อสร้างและเงินเฟ้อที่เพิ่มขึ้นหลังก่อสร้างโรงไฟฟ้าแล้วเสร็จ การส่งเชื้อเพลิงนิวเคลียร์เริ่มต้นในปีเดียวกัน โรงไฟฟ้าดังกล่าวเริ่มจ่ายกระแสไฟฟ้าแก่สายไฟฟ้าทั่วประเทศเมื่อวันที่ 3 กันยายน พ.ศ. 2554 และมีพิธีเปิดอย่างเป็นทางการเมื่อวันที่ 12 กันยายน โดยมีรัฐมนตรีกระทรวงพลังงานรัสเซีย เซียร์เกย์ ชมัทโค (Sergei Shmatko) และประธานรอสอะตอม (Rosatom) เซียร์เกย์ คีรีเยนโก (Sergei Kiriyenko)

โครงการก่อสร้างดังกล่าวถูกมองว่ามีเอกลักษณ์เฉพาะทั้งในแง่ของเทคโนโลยีที่ใช้ สิ่งแวดล้อมทางการเมือง และสภาพภูมิอากาศทางกายภาพที่ท้าทายBushehr: Fertigstellung des iranischen Kernkraftwerkes ist für Russland Ehrensache (German) โรงไฟฟ้าดังกล่าวถูกมองว่าเป็นโรงไฟฟ้านิวเคลียร์พลเรือนแห่งแรกในตะวันออกกลาง แม้อิสราเอลจะมีโรงไฟฟ้านิวเคลียร์มาหลายทศวรรษแล้วก็ตาม
# กล้องจุลทรรศน์แบบส่องกราดในอุโมงค์
thumb|An STM image of single-walled carbon nanotube

กล้องจุลทรรศน์แบบส่องกราดทะลุผ่าน (STM) คือเครื่องมือสำหรับการจับภาพพื้นผิวในระดับของอะตอม คิดค้นขึ้นโดย Gerd Binnig และ Heinrich Rohrer (จากไอบีเอ็ม ซูริก) ในปี ค.ศ. 1981 และทำให้ทั้งสองได้รับรางวัลโนเบลสาขาฟิสิกส์ในปี ค.ศ. 1986Press release for the 1986 Nobel Prize in physics สำหรับ STM เครื่องหนึ่ง ค่าความละเอียดที่ดีควรอยู่ที่ 0.1 นาโนเมตรในแนวขวาง และ 0.01 นาโนเมตรในแนวลึก ด้วยค่าความละเอียดขนาดนี้ อะตอมแต่ละหน่วยในสสารจะมีการหมุนเวียนและจับภาพไว้ได้ เราสามารถใช้ STM ได้ไม่เพียงในที่สุญญากาศยิ่งยวด แต่ยังใช้ได้ในอากาศ ในน้ำ และของเหลวอื่นๆ หรือในก๊าซ และที่ระดับอุณหภูมิแตกต่างกันได้ตั้งแต่เกือบศูนย์เคลวินไปจนถึงหลายร้อยองศาเซลเซียส

เครื่อง STM มีพื้นฐานบนหลักการของการทะลุผ่านทางควอนตัม (quantum tunnelling) เมื่อนำปลายตัวนำไปใกล้กับพื้นผิวที่ต้องการตรวจสอบ จะเกิดไบแอส (โวลท์ที่ต่างกัน) ระหว่างพื้นผิวทั้งสองและทำให้อิเล็กตรอนสามารถลอดผ่านสุญญากาศระหว่างทั้งสองได้ "กระแสทะลุผ่าน" ที่เกิดขึ้นคือฟังก์ชันระหว่างตำแหน่งของปลายตัวนำ โวลท์ที่ใช้ และความหนาแน่นภายในของสถานะ (local density of states; LDOS) ของสารตัวอย่างนั้น การเก็บข้อมูลทำโดยการจับค่ากระแสขณะที่ปลายตัวนำเคลื่อนที่กราดไปทั่วพื้นผิว และมักแสดงผลในรูปของภาพ การใช้งาน STM เป็นเทคนิคอันท้าทาย เพราะต้องใช้พื้นผิวที่สะอาดและเสถียรอย่างยิ่ง ปลายตัวนำที่แหลม การควบคุมการสั่นอย่างเยี่ยมยอด และอุปกรณ์อิเล็กทรอนิกส์อันสลับซับซ้อน
# พระศีลมงคล (ทอง สีลสุวณฺโณ)
ประวัติ 
หลวงพ่อทอง สีลสุวัณโณ หรือ พระศีลมงคล  ท่านเกิดเมื่อวันที่ 5 เมษายน พ.ศ. 2461 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ณ ตำบลดอน อำเภอปะนาเระ จังหวัดปัตตานี ท่านเป็นเจ้าอาวาสรูปปัจจุบันของ วัดสำเภาเชย ท่านบรรพชาเป็นสามเณรเมื่อวันที่ 3 มิถุนายน พ.ศ. 2477 ได้บวชเป็นสามเณร ณ วัดดอนตะวันออก ตำบลดอน อำเภอปะนาเระ จังหวัดปัตตานี และลาสิกขาบทออกไปช่วยมารดาประกอบอาชีพทางบ้าน และได้ทำพิธีอุปสมบทเมื่อวันที่ 27 มิถุนายน พ.ศ. 2482 ณ วัดดอนตะวันออก ตำบลดอน อำเภอปะนาเระ จังหวัดปัตตานี พระครูวิธานวัตต์ (คง) เจ้าคณะตำบลปะนาเระ และเจ้าอาวาสสำเภาเชยเป็นพระอุปัชฌาย์  พระครูวุฒิชัยธรรมธาดาขณะนั้นรับสมณศักดิ์เป็นพระครูชั้นสัญญาบัตรเป็นพระกรรมวาจาจารย์พระครูพิพัฒน์สมณกิจเป็นพระอนุสาวนาจารย์ ท่านเป็นพระนักปฏิบัติ ท่านมักจะสอนลูกศิษย์ว่า ให้มีศีล สมาธิ ปัญญา และที่สำคัญการมีสัจจะ ท่านได้รับพัดยศพระราชา คณะชั้นสามัญ มีนามว่า " พระศีลมงคล "มีพิธีพระราชทานเลื่อนและตั้งสมณศักดิ์ ณ พระที่นั่งอมรินทรวินิจฉัย พระบรมมหาราชวัง ณ วันที่ ๕ ธันวาคม พ.ศ. ๒๕๔๕ ท่านได้รับการแต่งตั้งเป็นเจ้าอาวาส วัดสำเภาเชยเมื่อปี พ.ศ. 2487 เป็นเจ้าอาวาสลำดับที่ 7 
 การเคราพนับถือ
ประชาชนทั่วไปในพื้นที่ภาคใต้และรวมถึงทั่วทุกภูมิภาคของประเทศไทย นับถือและศรัทธาหลวงพ่อทอง รวมถึงผู้ที่เคารพนับถือและศรัทธา หลวงพ่อทอ งถึงเป็นพระบริสุทธิ์สงฆ์ที่กราบไหว้ได้สนิทใจและเป็นที่เคารพศรัทธาเลื่อมใสมากมาย หลวงพ่อทอง ท่านเป็นพระสมถะ รักสันโดษ มีความเป็นอยู่อย่างง่ายๆ ไม่โอ้อวดในคุณวิเศษในตัวเอง รวมถึงในยุคสมัยที่มีการสร้างพระเครื่อง เนื้อว่าน ปี2497 วัตถุมงคลรุ่นต่าง ๆ
 มรณภาพ 
หลวงพ่อทอง ท่านละสังขารเมื่อวันที่ 26 เมษายน พ.ศ. 2554 รวมสิริอายุได้ 93 ปี มีพิธีพระราชทานเพลิงศพเมื่อวันที่ 22 มิถุนายน พ.ศ. 2557 ณ วัดสำเภาเชย อำเภอปะนาเระ จังหวัดปัตตานี
 อ้างอิง 
 หลวงพ่อทอง วัดสำเภาเชย
 พิธีทำบุญครบ 100 วัน 
 ลำดับเจ้าอาวาสวัดสำเภาเชย
# เลวกิปโปส
เลวกิปโปส  (,) หรือ ลูซิปปัส  มีชีวิตอยู่ในช่วงครึ่งแรกของศตวรรษที่ 5 ก่อนคริสตกาล เป็นชาวกรีกในยุคแรกที่สุดคนหนึ่งซึ่งพัฒนาทฤษฎีเกี่ยวกับอะตอม คือแนวคิดที่ว่าทุกสิ่งทุกอย่างล้วนประกอบขึ้นจากส่วนประกอบหลากหลายชนิดที่ไม่สามารถแบ่งแยกได้อีกต่อไปและไม่สามารถทำลายได้ เรียกว่า อะตอม แนวคิดนี้ได้รับการต่อเติมให้ละเอียดยิ่งขึ้นโดยดิมอคริตัสผู้เป็นศิษย์และผู้สืบทอดของเขา นอกจากนี้มีนักคิดเกี่ยวกับอะตอมอีกคนหนึ่งในยุคก่อนหน้านี้ คือโมกัสแห่งไซดอน ผู้มีชีวิตอยู่ในช่วงสงครามเมืองทรอย (ศตวรรษที่ 13-12 ก่อนคริสตกาล)Ancienthistory.about.comPlato.stanford.eu

เชื่อว่าเลวกิปโปสน่าจะเกิดในเมืองมีแลโตสThe Cambridge Companion to Early Greek Philosophy, pg. xxiii. น่าสังเกตว่าดีโมครีตุสเป็นพลเมืองของเมืองแอบเดียรา บ้างก็กล่าวว่าเลวกิปโปสมาจากอีเลีย บางทีอาจตั้งแต่เขาเข้าไปข้องเกี่ยวกับสำนักศึกษาอีเลียติก อันเป็นสำนักศึกษาในยุคก่อนโสกราตีสซึ่งตั้งอยู่ที่เมืองอีเลีย แม้จะมีหลักฐานบางแห่งเอ่ยถึงสถานที่เกิดของเขาว่าเป็น แอบเดียราในเทรซ และอีเลียDiogenes Laërtius says "Leucippus was born at Elea, but some say at Abdera and others at Miletus," Diogenes Laërtius, ix. 30. Simplicius refers to him as "Leucippus of Elea or Miletus," Simplicius, Physica, 28, 4
# เจ้าชายสแวร์เรอ มักนุสแห่งนอร์เวย์
เจ้าชายสแวร์เรอ มักนุสแห่งนอร์เวย์ (ประสูติ 3 ธันวาคม พ.ศ. 2548) พระโอรสในเจ้าชายโฮกุน มกุฎราชกุมารแห่งนอร์เวย์‎ กับเจ้าหญิงเมทา-มาริ มกุฎราชกุมารีแห่งนอร์เวย์ และพระองค์อยู่ในลำดับที่สามของการสืบการบัลลังก์นอร์เวย์ต่อจากพระภคินี คือ เจ้าหญิงอิงกริด อเล็กซันดรา

 พระประวัติ 
เจ้าชายสแวร์เรอ มักนุส พระโอรสในเจ้าชายโฮกุน มกุฎราชกุมารแห่งนอร์เวย์‎ กับเจ้าหญิงเมทา-มาริ มกุฎราชกุมารีแห่งนอร์เวย์ ประสูติเมื่อวันที่ 3 ธันวาคม พ.ศ. 2548 ณ โรงพยาบาลแห่งชาติ กรุงออสโล ประเทศนอร์เวย์ พระองค์มีพระภคินีร่วมพระบิดาคือ เจ้าหญิงอิงกริด อเล็กซันดรา และมีพระเชษฐาต่างบิดาคือ มาริอุส บอร์ก เฮออิบิKongehuset.no - Her Royal Highness The Crown Princess

ใน พ.ศ. 2533 ได้มีการเปลี่ยนแปลงกฎมนเทียรบาลให้สิทธิแก่ราชบุตรองค์แรกหรือฝ่ายในสามารถครองราชสมบัติได้ ดังนั้นเจ้าหญิงอิงกริด อเล็กซันดราจึงมีสิทธิในการสืบทอดราชบัลลังก์ต่อจากพระบิดา คือ เจ้าชายโฮกุน มกุฎราชกุมารแห่งนอร์เวย์‎ ดังนั้นเจ้าชายสแวร์เรอ มักนุสจึงตกอยู่ในลำดับที่ 3 ของการสืบราชบัลลังก์

 พระอิสริยยศ 
 ฮิสไฮนิส เจ้าชายสแวร์เรอ มักนุสแห่งนอร์เวย์ (3 ธันวาคม ค.ศ. 2548 – ปัจจุบัน)
 อนึ่ง เจ้าชายสแวร์เรอ มักนุส มิได้รับพระอิสริยยศระดับ Royal Highness เช่นเดียวกับพระภคินี เนื่องจากสมเด็จพระราชาธิบดีฮารัลด์ที่ 5 แห่งนอร์เวย์ซึ่งเป็นพระอัยกาได้ทรงสงวนไว้สำหรับพระบรมวงศานุวงศ์ชั้นสูง คือมีเพียงพระราชาธิบดี, พระบรมราชินี, มกุฎราชกุมาร, มกุฎราชกุมารี และเจ้าหญิงรัชทายาท เท่านั้นซึ่งถือเป็นพระบรมวงศานุวงศ์ระดับสูงในปัจจุบัน

 ลำดับพงศาวลี 

</center>
# แผนภาพโวโรนอย
แผนภาพโวโรนอย  เป็นหนึ่งในโครงสร้างที่สำคัญที่ใช้ในการคำนวณเชิงเรขาคณิต โดยแผนภาพนี้ใช้ทำการบันทึกข้อมูลว่าอะไรอยู่ใกล้กับอะไร

 คำจำกัดความ 
ให้   เป็นเซตของจุดที่สนใจ (sites) n จุด ในระนาบ แผนภาพโวโรนอยของ P คือ การแบ่งส่วนระนาบออกเป็นเซลล์ V(pi) จำนวน n เซลล์ (1 เซลล์ ต่อ 1 site) จุด q คือ จุดที่อยู่ในเซลล์ ซึ่งมีความสัมพันธ์กับ site pi โดยที่  กล่าวคือ 

 สมบัติของแผนภาพโวโรนอย 
 เส้นเชื่อมโวโรนอย (voronoi edge) : แต่ละจุดบนเส้นเชื่อมของ แผนภาพโวโรนอย คือ จุดที่มีระยะห่างระหว่างไซท์สองไซท์ (pi, pj) ที่อยู่ติดกันเป็นระยะเท่ากัน และ ณ จุดนั้นเป็นจุดศูนย์กลางของวงกลมซึ่งมี pi และ pj สัมผัสอยู่ที่เส้นวง และไม่มีไซท์อื่นๆ อยู่ภายในวงนั้นๆ
 voronoi vertex : จุดที่เกิดจากการที่ เซลล์สามเซลล์มาบรรจบกัน ซึ่งจาก voronoi vertex นั้น จะมีระยะห่างจากไซท์ทั้งสาม เป็นระยะเท่าๆ กัน และ ณ จุดนั้น เป็นจุดศูนย์กลางของวงกลมซึ่งเส้น
 รอบวงลากผ่านไซท์เหล่านั้นพอดี และไม่มีไซท์อื่นๆ อยู่ภายในวงนั้นๆ
 ดีกรี (degree) : หากเราสร้างแผนภาพให้แต่ละ vertex ไม่มีไซ์ในเส้นวง เป็น 4 ไซท์ จะได้ว่า ทุกจุดยอด มีดีกรีเท่ากับ 3
 ขนาด (size) : ให้ n คือ จำนวน sites ทั้งหมด และ แผนภาพโวโรนอยเป็นพลาน่ากราฟที่มีหน้า n หน้าจะได้ว่า จำนวน  voronoi vertex ทั้งหมดมีจำนวน 2n – 5 จุดยอด และ จำนวนเส้นเชื่อมโวโรนอยทั้งหมด มีจำนวน 3n – 6 เส้นเชื่อม
# สนธิสัญญาเขตปลอดอาวุธนิวเคลียร์เอเชียตะวันออกเฉียงใต้
สนธิสัญญาเขตปลอดอาวุธนิวเคลียร์เอเชียตะวันออกเฉียงใต้  หรือ สนธิสัญญากรุงเทพฯ พ.ศ. 2538 เป็นสนธิสัญญาระงับอาวุธนิวเคลียร์ระหว่าง 10 รัฐสมาชิกสมาคมประชาชาติแห่งเอเชียตะวันออกเฉียงใต้ ได้แก่ บรูไน กัมพูชา อินโดนีเซีย มาเลเซีย พม่า สิงคโปร์ ไทย   ลาว ฟิลิปปินส์ และเวียดนาม สนธิสัญญาดังกล่าวเปิดให้ลงนามที่การประชุมสนธิสัญญาในกรุงเทพมหานคร เมื่อวันที่ 15 ธันวาคม พ.ศ. 2538 และมีผลใช้บังคับเมื่อวันที่ 28 มีนาคม พ.ศ. 2540 และกำหนดให้ประเทศภาคีห้ามพัฒนา ผลิตหรือได้มาซึ่ง ครอบครองหรือควบคุมเหนืออาวุธนิวเคลียร์

เขตปลอดอาวุธนิวเคลียร์ดังกล่าว หมายถึงดินแดนของรัฐภาคี ตลอดจนไหล่ทวีปและเขตเศรษฐกิจจำเพาะของรัฐภาคี "ดินแดน" หมายถึงดินแดนทางบก แหล่งน้ำภายใน ทะเลอาณาเขต น่านน้ำหมู่เกาะ ก้นทะเล ตลอดจนใต้ดินดังกล่าวและน่านฟ้าเหนือดินแดนด้วย

สนธิสัญญาฯ ยังมีพิธีสาร ซึ่งมีใจความว่า รัฐอาวุธนิวเคลียร์ห้ารัฐซึ่งรับรองโดยสนธิสัญญาไม่แพร่ขยายอาวุธนิวเคลียร์ กล่าวคือ จีน สหรัฐอเมริกา ฝรั่งเศส รัสเซียและสหราชอาณาจักร (ห้าสมาชิกถาวรของคณะมนตรีความมั่นคงแห่งสหประชาชาติ) การรับรองสนธิสัญญา และไม่มีส่วนละเมิดสนธิสัญญาโดยรัฐภาคี ไม่มีรัฐอาวุธนิวเคลียร์ใดลงนามในพิธีสารนี้xxxxxxxxxxxxxxxxx

 เบื้องหลัง 
รากฐานในการจัดทำสนธิสัญญาเขตปลอดอาวุธนิวเคลียร์เอเชียตะวันออกเฉียงใต้ (SEANWFZ) เริ่มขึ้นตั้งแต่ 27 พฤศจิกายน พ.ศ. 2514 เมื่อห้ารัฐผู้ก่อตั้งสมาคมประชาชาติแห่งเอเชียตะวันออกเฉียงใต้ อันประกอบด้วย อินโดนีเซีย มาเลเซีย ฟิลิปปินส์ สิงคโปร์ และไทย ประชุมกันที่กัวลาลัมเปอร์ ประเทศมาเลเซีย และลงนามแถลงการณ์ว่าด้วยเขตสันติภาพ เสรีภาพและความเป็นกลาง (ZOPFAN) ของอาเซียน เป้าหมายหนึ่งของอาเซียนยังเป็นการจัดทำ SEANWFZ 

อย่างไรก็ดี จากบรรยากาศทางการเมืองในเวลานั้น รวมทั้งการแข่งขันระหว่างสมาชิกและความขัดแย้งในภูมิภาค และสงครามเย็น เป็นผลให้มีความเป็นไปได้น้อยที่จะจัดทำ SEANWFZ และข้อเสนอจัดตั้งพื้นที่ปลอดนิวเคลียร์อย่างเป็นทางการได้ล่าช้ามากระทั่งคริสต์ทศวรรษ 1990 หลังสงครามเย็นสิ้นสุดไปและความขัดแย้งได้รับการตกลงกันแล้ว รัฐสมาชิกได้เริ่มความพยายามจัดตั้งเขตปลอดนิวเคลียร์อีกครั้ง หลังการเจรจาและการทำสนธิสัญญาให้แล้วเสร็จโดยคณะทำงานอาเซียน สนธิสัญญา SEANWFZ ได้ลงนามโดยหัวหน้ารัฐบาลของ 10 รัฐสมาชิกอาเซียนเมื่อวันที่ 15 ธันวาคม พ.ศ. 2538 สนธิสัญญามีผลใช้บังคับเมื่อวันที่ 28 มีนาคม พ.ศ. 2540 หลังทุกประเทศให้สัตยาบัน ยกเว้นประเทศฟิลิปปินส์ ก่อนจะมามีผลใช้บังคับอย่างสมบูรณ์เมื่อวันที่ 21 มิถุนายน พ.ศ. 2544 หลังฟิลิปปินส์ให้สัตยาบัน ซึ่งมีผลห้ามอาวุธนิวเคลียร์ทั้งหมดในภูมิภาค
# เซลล์จังก์ชัน
เซลล์จังก์ชัน , รอยต่อระหว่างเซลล์ หรือ สะพานระหว่างเซลล์  เป็นชั้น (class) หนึ่งของโครงสร้างในเซลล์ที่ประกอบด้วยมัลติโปรตีนคอมเพล็กซ์ซึ่งทำให้เกิดการสัมผัสกันหรือเกิดการยึดเหนี่ยวกันระหว่างเซลล์ข้างเคียง (neighbouring cells) หรือระหว่างเซลล์กับเมทริกซ์นอกเซลล์ในสัตว์ นอกจากนี้ยังช่วยคงที่กั้นของเซลล์ข้างกัน (paracellular barrier) ในเนื้อเยื่อบุผิว (epithelia) และควบคุมการขนส่งสารระหว่างเซลล์ข้างกัน (paracellular transport) เซลล์จังก์ชันนั้นพบมากเป็นพิเศษในเนื้อเยื่อบุผิว (epithelial tissues) นอกจากนี้เมื่อร่วมกับโมเลกุลหนืดเซลล์ (cell adhesion molecule) และเมทริกซ์นอกเซลล์ (extracellular matrix) ช่วยกันยึดให้เซลล์สัตว์อยู่ติดกันได้

ในพืช ช่องทางสื่อสารที่คล้ายกันนั้นมีชื่อเรียกว่า พลาสโมเดสมาตา (plasmodesmata) และในฟังไจ เรียกว่า รูเซปตัม (septal pores)

ชนิด
ในสัตว์มีกระดูกสันหลัง มีเซลล์จังก์ชันอยู่สามชนิด ได้แก่:

จังก์ชันลงหลักปักฐาน (anchoring junctions) คือ แอดฮาเรนส์จังก์ชัน (Adherens junction), เดสโมโซม (desmosome) และ เฮมิเดสโมโซม (hemidesmosome)
จังก์ชันสื่อสาร (communicating junction) คือ แกปจังก์ชัน (Gap junction)
จังก์ชันอุด (occluding junctions) คือ ไทธ์จังก์ชัน (Tight junction)

ในขณะที่สัตว์ไม่มีกระดูกสันหลังมีฟังก์ชันเฉพาะอีกหลายชนิด เช่น septate junctions และ C. elegans apical junction

ส่วนในพีชหลายเซลล์ การทำงานเชิงโครงสร้างที่คล้ายคลึงกันนั้นเป็นของผนังเซลล์ ส่วนสิ่งอุปมาเทียบกับจังก์ชันสื่อสารคือพลาสโมเดสมาตา
# เลิฟเกม
เลิฟเกม  เป็นเพลงที่ 4 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม เดอะเฟม (2008) เขียนโดย เลดีกากา และ เรดวัน, และผลิตโดย เรดวัน ถูกปล่อยทั่วโลกวันที่ 24 มีนาคม 2009

รายชื่อเพลง

Australian CD single
 "LoveGame" – 3:33
 "LoveGame" (Robots to Mars Remix) – 3:13

UK 7-inch Vinyl (Limited Edition)
 "LoveGame" – 3:32
 "LoveGame" (Space Cowboy Remix) – 3:20

LoveGame (Chew Fu GhettoHouse Fix) iTunes single
 "LoveGame" (Chew Fu GhettoHouse Fix) [feat. Marilyn Manson] – 5:20

UK iTunes Remix EP
 "LoveGame" – 3:37
 "LoveGame" (Chew Fu GhettoHouse Fix) [feat. Marilyn Manson] – 5:20
 "LoveGame" (Space Cowboy Remix) – 3:20
 "LoveGame" (Party Rock Remix) [feat. LMFAO] – 3:33
 "LoveGame" (Jody den Broeder Club Remix) – 6:27
 "LoveGame" (Music Video Version) – 3:44

US and Canadian iTunes remix single
 "LoveGame" (Dave Audé Radio Edit) – 3:32
 "LoveGame" (Space Cowboy Remix) – 3:20
 "LoveGame" (Robots to Mars Remix) – 3:13

iTunes remixes (Bonus Track Version) Brazil: 
 Finland: 
 France: 
 Germany: 
 Japan: 
 "LoveGame" (Dave Audé Radio Edit) – 3:32
 "LoveGame" (Jody den Broeder Radio Edit) – 3:53
 "LoveGame" (Space Cowboy Remix) – 3:20
 "LoveGame" (Robots to Mars Remix) – 3:13
 "LoveGame" (Dave Audé Club Remix) – 8:35
 "LoveGame" (Jody den Broeder Club Remix) – 6:28
 "LoveGame" – 3:32

Germany 'The Remixes' CD single
 "LoveGame (Chew Fu GhettoHouse Fix) [feat. Marilyn Manson] – 5:20
 "LoveGame (Robots to Mars Remix) – 3:12
 "LoveGame (Space Cowboy Remix) – 3:20
 "LoveGame (Jody den Broeder Club Remix) – 6:27
 "LoveGame (Dave Audé Club Remix) – 8:35
 "LoveGame (Chester French Remix) – 3:15
 "LoveGame" – 3:31

UK CD single
 "LoveGame" – 3:37
 "LoveGame" (Chew Fu GhettoHouse Fix) [feat. Marilyn Manson] – 5:20

 ชาร์ต 

ชาร์ตประจำสัปดาห์
ชาร์ต (2009)อันดับสูงสุดEuropean Hot 100 Singles (Billboard)7 Mexico (Mexico Airplay) 36

ชาร์ตประจำเดือน
ชาร์ต (2009)อันดับBrazil (Brasil Hot 100 Airplay)27Brazil (Brasil Hot Pop Songs)14

ชาร์ตสิ้นปี
ชาร์ต (2009)อันดับAustralia (ARIA)39Austria (Ö3 Austria Top 40)39Belgium (Ultratop 50 Flanders)30Belgium (Ultratop 50 Wallonia)49Canada (Canadian Hot 100)13European Hot 100 Singles (Billboard)46France (SNEP)33Germany (Official German Charts)68Hungary (Dance Top 40)64Netherlands (Dutch Top 40)55Sweden (Sverigetopplistan)53Switzerland (Schweizer Hitparade)89UK Singles (Official Charts Company)110US Billboard Hot 10035US Hot Dance Club Songs (Billboard)26US Mainstream Top 40 (Billboard)22US Rhythmic (Billboard)35

 การรับรองและยอดขาย 

 ประวัติการจำหน่าย 
 ภูมิภาค วันที่ รูปแบบ เวอร์ชัน สังกัด อ้างอิง ฝรั่งเศส 23 มีนาคม 2009 ดิจิทัลกาวน์โหลด ต้นฉบับ อินเตอร์สโคป  ออสเตรเลีย 1 พฤษภาคม 2009 ซีดีซิงเกิล    อิตาลี 8 พฤษภาคม 2009 วิทยุฮิตร่วมสมัย ต้นฉบับ ยูนิเวอร์  สหรัฐ 12 พฤษภาคม 2009   ทั่วโลก ดิจิทัลอีพี รีมิกซ์ อินเตอร์สโคป  ฝรั่งเศส 25 พฤษภาคม 2009  9 มิถุนายน 2009 ซีดี   สหรัฐ  ทั่วโลก 17 มิถุนายน 2009 ดิจิทัลดาวน์โหลด Chew Fu Ghettohouse Fix อินเตอร์สโคป  แคนาดา 23 มิถุนายน 2009 Medley Live at MMVA 2009  บราซิล 26 มิถุนายน 2009   ฟินแลนด์ ฝรั่งเศส เยอรมนี ญี่ปุ่นสหราชอาณาจักร 17 กันยายน 2009 ดิจิทัลอีพี  21 กันยายน 2009 7"   ซีดี ทั่วโลก
# มูเรียแอ
มูเรียแอ  เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกเฉียงใต้ของรัฐ ทางตะวันออกของประเทศ ห่างจากเมืองชวีซ์ดีฟอราไปทางทิศตะวันออกเฉียงเหนือ 121 กิโลเมตร มีประชากรราว 99,628 คน (ค.ศ. 2009)
# บาเซิล
บาเซิล (, ; , ; , ; ,) เป็นเมืองที่มีประชากรเป็นอันดับ 3 ของประเทศสวิตเซอร์แลนด์ (รองจากซือริชและเจนีวา) มีประชากรราว 175,000 คน ตั้งอยู่ใกล้ชายแดนสวิตเซอร์แลนด์ ฝรั่งเศสและเยอรมนี มีผู้อยู่อาศัยในเขตเมือง รวมกันทั้ง 3 เชื้อชาติราว 830,000 คน จากข้อมูลปี ค.ศ. 2004 ทำให้บาเซิลเป็นเมืองที่มีเขตเมืองใหญ่ที่สุดเป็นอันดับ 2 ของสวิตเซอร์แลนด์

บาเซิลตั้งอยู่ทางทิศตะวันตกเฉียงเหนือของแม่น้ำไรน์ เป็นศูนย์กลางอุตสาหกรรมด้านเคมีและเภสัชภัณฑ์
# ซูบอติตซา
ซูบอติตซา  เป็นเมืองทางตอนเหนือของประเทศเซอร์เบีย ตั้งอยู่ตำแหน่งพิกัด 46.07° เหนือ, 19.68° ตะวันออก ห่างจากชายแดนฮังการีราว 10 กิโลเมตร เป็นเมืองที่มีหลายเชื้อชาติ มีประชากร 99,981 คน (ค.ศ. 2002)  เขตเมืองมีประชากร 148,401 คน ผลิตผลที่สำคัญได้แก่ สินค้าเหล็ก เครื่องเรือน เคมีภัณฑ์ มีการกล่าวถึงชื่อเมืองนี้ครั้งแรกเมื่อ ค.ศ. 1391 รวมเข้ากับยูโกสลาเวียเมื่อ ค.ศ. 1918 ฮังการีได้เข้ายึดครองระหว่างสงครามโลกครั้งที่สอง
# ท็อป ซีเคร็ต วัยรุ่นพันล้าน
ท็อป ซีเคร็ต วัยรุ่นพันล้าน  เป็นภาพยนตร์ไทยแนวดราม่า ชีวประวัติ ที่ออกฉายในปี พ.ศ. 2554 กำกับโดย ทรงยศ สุขมากอนันต์ เขียนบทโดย นวพล ธำรงรัตนฤทธิ์ นำแสดงโดย พชร จิราธิวัฒน์ สมบูรณ์สุข นิยมศิริ และ วลันลักษณ์ คุ้มสุวรรณ ภาพยนตร์นี้ได้รับแรงบันดาลใจจากชีวิตของอิทธิพัทธ์ กุลพงษ์วณิชย์ เจ้าของธุรกิจขนมสาหร่ายทอด เถ้าแก่น้อย  ผลิตโดยนาดาวบางกอก และจัดจำหน่ายโดยจีทีเอช 

เรื่องย่อภาพยนตร์
ภาพยนตร์แรงบันดาลใจจากเรื่องราวที่เกิดขึ้นในปี พ.ศ. 2547 จะพาคุณไปรู้จักกับเรื่องราวจากชีวิตเบื้องลึกของ ต๊อบ อิทธิพัฒน์ (พชร จิราธิวัฒน์) เจ้าของธุรกิจสาหร่ายเถ้าแก่น้อย วัยรุ่นไทยที่พลิกชีวิตจากเด็กติดเกมส์ออนไลน์ เด็กมัธยมปลายที่เคยถูกครูฝ่ายปกครองค่อนขอดว่าเรียนจบแล้วจะไปทำอะไรกิน จนกลายมาเป็นวัยรุ่นพันล้านในวันนี้ต๊อบก้าวกระโดดมาถึงจุดนี้ได้อย่างไร แน่นอนว่าใครๆ ก็อยากรวย แต่ไม่ใช่ทุกคนที่จะกล้าลงมือรวยแบบต๊อบอะไรคือสิ่งที่ต๊อบต้องฝ่าฝัน อะไรคือสิ่งที่ต๊อบต้องแลกให้กับคำว่า "รวย" อะไรคือมูลค่าที่แท้จริงของความรวย และอะไรคือสิ่งที่ผุดขึ้นในหัวของต๊อบเมื่อเขาได้ลองชิมสาหร่ายทอดบรรจุกระป๋องแบบโอท็อปเป็นครั้งแรก "อร่อย" "ซื้อที่ไหนนะ" "ราคาเท่าไหร่" "ฝากซื้อกี่กระป๋องดี" พบกับคำตอบที่ทำให้ต๊อบรวยพันล้าน แต่คุณไม่ ใน TOP SECRET วัยรุ่นพันล้านหนัง Top Secret วัยรุ่นพันล้าน movie.sanook.com

นักแสดง
 ต๊อบ - พชร จิราธิวัฒน์  (พีช)
 หลิน -  วลันลักษณ์ คุ้มสุวรรณ (มุกไหม)
 ลุงเทือง - สมบูรณ์สุข นิยมศิริ (เปี๊ยก โปสเตอร์)
 ผู้จัดการฝ่ายสินเชื่อธนาคาร - ไชยวัฒน์ อนุตระกูลชัย

ตัวละคร
ต๊อบ เป็นเจ้าของสาหร่ายเถ้าแก่น้อยจากเด็กติดเกม
หลิน เป็นแฟนของต๊อบ ผู้หญิงมั่นใจ สุขุม มีความคิดรอบคอบ เรียนเก่ง วางตัวดี พูดจาฉะฉานมุกไหม' แรงบันดาลใจสู่ฝัน "วัยรุ่นพันล้าน"  manager.co.th 
ลุงเทือง เป็นคนสวนข้างบ้านต๊อบ ดูโอ้ทางธุรกิจของต๊อบที่ช่วยเหลือและยืนหยัดเคียงข้างความสำเร็จของต๊อบ
เพลงประกอบภาพยนตร์
 เพลง พรุ่งนี้รวย โดย พีช พชร จิราธิวัฒน์  และ วง Arena กันต์  จาก ซักซี้ด ห่วยขั้นเทพ 
 เพลง แสงสุดท้าย พิจิกา
# เอ, เอ (นอตติงเอลส์ไอแคนเซย์)
เอ, เอ (นอตติงเอลส์ไอแคนเซย์)  เป็นเพลงที่ 3 โดยศิลปินและนักแต่งเพลงชาวอเมริกันเลดีกากา จากสตูดิโออัลบั้มเดอะเฟม (2008) เขียนโดยเลดีกากาและ Martin Kierszenbaum และผลิตโดย Martin Kierszenbaum ถูกปล่อยทั่วโลกวันที่ 10 มกราคม 2009

 รายชื่อเพลงและรูปแบบ 
Australian CD Single (Extra Limited Edition)
 "Eh, Eh (Nothing Else I Can Say)" – 2:57
 "Poker Face" (Space Cowboy Remix) – 4:56

French CD Single (Limited Edition)
 "Eh, Eh (Nothing Else I Can Say)" – 2:56
 "Eh, Eh (Nothing Else I Can Say)" [Pet Shop Boys Radio Mix] – 2:49
 "Eh, Eh (Nothing Else I Can Say)" [Random Soul Synthetic Club Remix] – 5:27

iTunes Remix Single
 "Eh, Eh (Nothing Else I Can Say)" [Random Soul Synthetic Club Remix] – 5:29
 "Eh, Eh (Nothing Else I Can Say)" [Pet Shop Boys Radio Mix] – 2:53

Italian iTunes download
 "Eh, Eh (Nothing Else I Can Say)" [Electric Piano & Human Beatbox Version] – 3:03

iTunes Remix EP
 "Eh, Eh (Nothing Else I Can Say)" – 2:57
 "Eh, Eh (Nothing Else I Can Say)" [Pet Shop Boys Radio Mix] – 2:53
 "Eh, Eh (Nothing Else I Can Say)" [Bollywood Remix] – 3:29
 "Eh, Eh (Nothing Else I Can Say)" [FrankMusik 'Cut Snare Edit' Remix] – 3:50
 "Eh, Eh (Nothing Else I Can Say)" [Electric Piano & Human Beat Box Version] – 3:03
 "Eh, Eh (Nothing Else I Can Say)" [Mattafix Remix] – 3:21
 "Eh, Eh (Nothing Else I Can Say)" [Random Soul Synthetic Club Remix] – 5:29
 "Eh, Eh (Nothing Else I Can Say)" [Pet Shop Boys Club Remix] – 6:31

 ชาร์ต 

 ชาร์ตประจำสัปดาห์ 
ชาร์ต (2009–2010)ตำแหน่งสูงสุดEuropean Hot 100 Singles (Billboard)40US Dance/Electronic Digital Songs (Billboard)31

 ชาร์ตสิ้นปี 
 ชาร์ด (2009) ตำแหน่งAustralia (ARIA)81France (SNEP)66Netherlands (Dutch Top 40)80Sweden (Sverigetopplistan)34

 การรับรอง 

 ประวัติการจำหน่าย 
 ภูมิภาค วันที่ รูปแบบ เวอร์ชัน สังกัด อ้างอิง ออสเตรเลีย 10 มกราคม 2009 ดิจิทัลดาวน์โหลด ต้นฉบับ อินเตอร์สโคป  นิวซีแลนด์  เดนมาร์ก 20 กุมภาพันธ์ 2009 Random Soul Synthetic Mix  ทั่วโลก 16 มีนาคม 2009 Electric Piano and Human Beat Box Version  
 
  15 มิถุนายน 2009 ดิจิทัลอีพี Remixes  ฝรั่งเศส 7 กันยายน 2009 ซีดี ต้นฉบับ โพลิดอร์
# ตุลาการรัฐธรรมนูญ
ตุลาการรัฐธรรมนูญ อาจหมายถึง
 ศาลรัฐธรรมนูญ (ประเทศไทย)
 คณะตุลาการรัฐธรรมนูญ (ประเทศไทย)
# แคมป์เดวิด
แคมป์เดวิด  เป็นสถานที่เป็นส่วนตัว (retreat) ในชนบทของประธานาธิบดีแห่งสหรัฐอเมริกาและอาคันตุกะ ตั้งอยู่ในเนินเขาที่มีป่าไม้เบาบางห่างจากกรุงวอชิงตัน ดี.ซี. ไปทางเหนือ-ตะวันออกเฉียงเหนือราว 100 กิโลเมตร โดยกรรมสิทธิ์เป็นของอุทยานเขาคาทอกทิน (Catoctin Mountain Park) ในเฟรเดอริกเคาน์ตี รัฐแมริแลนด์ ใกล้กับเธอร์มอนต์ (Thurmont)"Park Map Viewer." Catoctin Mountain Park. Retrieved on February 4, 2011."Thurmont town, Maryland ." U.S. Census Bureau. Retrieved on February 4, 2011."Frequently Asked Questions." Catoctin Mountain Park, Retrieved on February 4, 2011. ที่ระดับความสูงอย่างน้อย 1,850 ฟุต มีชื่ออย่างเป็นทางการว่า หน่วยสนับสนุนทางเรือเธอร์มอนต์ (Naval Support Facility Thurmont) และทางเทคนิคแล้วเป็นสถานที่ทางทหาร มีบุคลากรส่วนใหญ่มาจากกองทัพเรือสหรัฐและเหล่านาวิกโยธินสหรัฐ

แต่เดิมรู้จักกันในชื่อ ไฮ-คาทอกทิน (Hi-Catoctin) แคมป์เดวิดสร้างขึ้นเป็นค่ายสำหรับเจ้าหน้าที่รัฐบาลกลางและครอบครัว โดย WPA เริ่มก่อสร้างใน ค.ศ. 1935 เปิดใน ค.ศ. 1938 ใน ค.ศ. 1942 ได้ถูกดัดแปลงเป็นสถานที่เป็นส่วนตัวของประธานาธิบดีโดยแฟรงกลิน ดี. โรสเวลต์ และเปลี่ยนชื่อใหม่เป็น แชงกรีลา แคมป์เดวิดได้ชื่อปัจจุบันจากดไวต์ ดี. ไอเซนฮาวร์ เพื่อเป็นเกียรติแก่บิดาและหลานชาย (grandson) ซึ่งทั้งคู่ชื่อเดวิด แคมป์เดวิดไม่เปิดแก่สาธารณะ อุทยานเขาคาทอกทินไม่ระบุตำแหน่งแคมป์เดวิดในแผนที่ทางการของอุทยานด้วยเหตุผลด้านความเป็นส่วนตัวและความมั่นคง
# ตำบลบางกุ้ง (อำเภอห้วยยอด)
บางกุ้งเป็นตำบลหนึ่งในจังหวัดตรัง เดิมได้รวมกับตำบลวังคีรี แต่ต่อมาได้แยกออกจากกัน เพราะการปกครองไม่สะดวก ระชาชนส่วนใหญ่นับถือศาสนาพุทธ แบ่งเขตการปกครอง 9 หมู่บ้าน

 ภูมิศาสตร์ 
ตำบลบางกุ้งเป็นตำบลหนึ่งในอำเภอห้วยยอด
 ทิศเหนือ ติดต่อกับ ตำบลวังคีรี (อำเภอห้วยยอด) 
 ทิศใต้ ติดต่อกับ ตำบลนาวง (อำเภอห้วยยอด)
 ทิศตะวันออก ติดต่อกับ ตำบลวังคีรี (อำเภอห้วยยอด) 
 ทิศตะวันตก ติดต่อกับ ตำบลวังมะปราง และ ตำบลอ่าวตง (อำเภอวังวิเศษ)

ภูมิประเทศเป็นที่เนินสูงสลับกับที่ราบลุ่มเป็นต้นกำเนิดของคลองหลายสาย เช่น คลองบางกุ้ง

 การแบ่งเขตการปกครอง 
ตำบลบางกุ้งประกอบด้วย 9 หมู่บ้าน ได้แก่
 หมู่ที่ 1 บ้านทุ่งแดด
 หมู่ที่ 2 บ้านนาวง
 หมู่ที่ 3 บ้านศาลา
 หมู่ที่ 4 บ้านควนเหมียง
 หมู่ที่ 5 บ้านโคกยาง
 หมู่ที่ 6 บ้านวังเจริญ
 หมู่ที่ 7 บ้านสะพานกอด
 หมู่ที่ 8 บ้านทุ่งนอก
 หมู่ที่9 บ้านควนพญา

 ประชากร 
ประชากรในตำบลบางกุ้งมี 1,024 ครัวเรือน และ มีจำนวนประชากร 3,935 คน 

 เศรษฐกิจ 
ประชากรส่วนใหญ่ประกอบอาชีพทำสวนยางพาราและประกอบอาชีพทำนาเป็นหลัก

 สถานที่ท่องเที่ยวที่น่าสนใจ
# ซันดรู รูเซ็ลย์
อะลักซันดรา รูเซ็ลย์ อี ฟาลิว La Junta Electoral obliga a participar a Sandro Rosell como Alexandre Rosell i Feliu   หรือเป็นที่รู้จักในชื่อ ซันดรู รูเซ็ลย์  เกิดเมื่อวันที่ 6 มีนาคม พ.ศ. 2507 ที่เมืองบาร์เซโลนา ประเทศสเปน ปัจจุบันเป็นประธานสโมสรฟุตบอลบาร์เซโลนา เขาจบการศึกษาปริญญาโทบริหารธุรกิจจากวิทยาลัยการจัดการและการบริหารธุรกิจ (เอซาเด) เมืองบาร์เซโลนา เขาเป็นที่รู้จักในฐานะเป็นผู้นำรอนัลดีนโยมาสู่สนามกัมนอว์ใน พ.ศ. 2546